open-index/open-wikipedia-markdown huggingface dataset:
Miguel Bautista Carballo

**Miguel Bautista Carballo**, nado en Petín o 20 de xullo de 1958, é un político galego do PSdeG-PSOE.

## Traxectoria 
Administrativo. Nas eleccións municipais de 1999 encabezou a candidatura do PSdeG-PSOE en Petín e foi elixido alcalde como cabeza da lista máis votada, gobernando en minoría. Nas municipais de 2003 foi reelixido alcalde con maioría absoluta. Nas municipais de 2007 revalidou novamente a alcaldía con maioría absoluta, conseguindo un aplastante triunfo con case un 83% dos votos e 8 dos 9 concelleiros da corporación. Nas municipais de 2011 logrou novamente a maioría absoluta, se ben baixou a un 66% e a 6 concelleiros de 9. Nese mandato foi designado deputado provincial. Nas municipais de 2015 revalidou novamente a maioría absoluta cun 76% dos votos e 6 dos 7 edís, volvendo a ser designado deputado provincial.

Abandonou a alcaldía tras non presentarse á reelección nas municipais de 2019. Nas Eleccións Xerais de abril e de novembro de 2019 concorreu como suplente na candidatura do PSdeG-PSOE ó Senado pola provincia de Ourense. En xullo de 2020 asumiu a súa acta de senador trala renuncia de Juan Carlos Francisco Rivera. Nas Eleccións Xerais de 2023 concorreu como número 2 ao Senado mais non resultou elixido.

## Véxase tamén 
### Bibliografía 
* 
### Outros artigos 
*Eleccións municipais en Petín
Voley Murcia

O **Centro de Promoción y Prácticas Deportivas Vóley Murcia** é un equipo de voleibol da cidade de Murcia (España). O club naceu en setembro de 1978 por un grupo de rapaces entusiastas de idades entre os 16 e os 18 anos. O Vóley Murcia ascendeu ata tres veces á División de Honra, a primeira en 1990 tras proclamarse Campión da Liga de Primeira División, a segunda en 1996, e a terceira no 2011.
Na tempada 2006-07 perdeu a categoría, descendendo á recentemente creada Superliga 2 Feminina de voleibol. Na tempada 2010-11 gañou a cuarta edición da Copa da Princesa e finalizou na terceira posición a Superliga Júnior Feminina, así como na segunda posición da Superliga 2, o que supuxo o ascenso e o retorno á máxima categoría do voleibol español.

## Palmarés 
* **1 Copa da Princesa:** 2011
* **1 Campionato de Primeira División:** 1990

## Véxase tamén 
### Ligazóns externas 
* Sitio web oficial do club
Matthew Le Tissier

**Matthew Le Tissier**, nado o 14 de outubro de 1968 en Saint Peter Port (Guernsey), é un exfutbolista inglés. Xogaba de centrocampista defensivo e foi internacional coa selección inglesa. Pasou toda a súa carreira no Southampton FC.

## Traxectoria 
Naceu na illa de Guernsey, situada no Canal da Mancha entre Inglaterra e Francia. Xogou desde os 18 anos no Southampton FC, onde coincidiu con Alan Shearer antes da súa marcha ao Blackburn Rovers. Nas quince tempadas que permaneceu activo (1986–2002) vestiu a camiseta branca e vermella en máis de 500 partidos entre a Premier League, a FA Cup e a Football League Cup, anotando máis de 200 goles. A súa mellor época foi entre as tempadas 89/90 e 94/95, marcando 96 goles en liga en 6 anos, destacando un que lle marcou ao Blackburn desde preto do círculo central, elixido gol da tempada 94/95 por votación popular.

En maio de 2002 organizouse un partido de homenaxe entre o Southampton e unha selección de Inglaterra, cun combinado formado por xente como Alan Shearer, Tim Flowers, Paul Gascoigne ou Ronnie Ekelund e adestradores como Alan Ball, Kevin Keegan ou Lawrie McMenemy. Os *Saints*, a afección do Victorian Former Ground (*The Dell*), alcumábao *the God*, co cántico de *"he is God, Le God"*.

O concello de Hampshire concedeulle o título de *"Freedom of the City"*. Actualmente traballa para SKY, e obtivo a licenza *pro de Management*, polo que pode adestrar equipos de calquera división.

## Estatísticas 
## Selección nacional 
Ao nacer en Guernsey puido elixir entre xogar coa selección inglesa ou a selección de Francia, decidíndose polo combinado inglés. Debutou o 15 de febreiro de 1995 da man de Terry Venables nun amigábel contra a selección irlandesa en Lansdowne Road. Porén, só xogou 8 encontros co combinado nacional.

## Véxase tamén 
### Ligazóns externas 
* Datos do xogador en englandstats.com
Sultan bin Abdul Aziz

O Príncipe **Sultán bin Abdul Aziz Al Saud** (en árabe: صاحب السمو الملكي الأمير سلطان بن عبدالعزيز آل سعود), nado en Riad o 5 de xaneiro de 1928 e finado en Nova York o 21 de outubro de 2011, foi príncipe herdeiro e primeiro ministro de Arabia Saudita.

O Sultán era un dos fillos do fundador do país, o rei Abdul Aziz Al-Saud. Morreu a consecuencia dun cancro de colon, nun hospital de Nova York.
A Portela, Piñeiró, O Saviñao

**A Portela** é un lugar na parroquia de Piñeiró, no concello do Saviñao na comarca de Terra de Lemos, na provincia de Lugo. Segundo o IGE a súa poboación en 2010 era de 29 habitantes (17 mulleres e 12 homes).

## Lugares e parroquias 
### Lugares de Piñeiró 
### Parroquias do Saviñao
Javier Bulfoni

**Javier Bulfoni**, tamén coñecido como '''*Tuky* Bulfoni''', nado o 26 de setembro de 1976 en Casilda (Provincia de Santa Fe, Arxentina), é un xogador de baloncesto arxentino. Actualmente xoga na posición de escolta no Atenas de Córdoba. Salienta a súa capacidade anotadora, con bo tiro na media e na longa distancia, así como por ser un bo defensor

## Traxectoria deportiva 
Bulfoni comezou a xogar no club da súa cidade natal, o Alumni de Casilda. Posteriormente trasladouse a La Plata para xogar na canteira do Club de Gimnasia y Esgrima La Plata ata que no 2001, cando deu o salto a Europa, asinando polo Drac Inca da Liga LEB Ouro, pasando posteriormente a xogar no CB Ciudad de Algeciras (LEB Ouro).

No 2005 fichou polo Grupo Begar León da LEB Ouro. Un triplo seu daría no último segundo o campionato da Liga Regular da LEB na tempada 2005-06 ao equipo leonés. Logo de fallar no intento de ascenso na tempada 2005-06, foi un dos compoñentes do cadro de xogadores que lograron o ascenso un ano despois. Tras unha tempada na Liga ACB nas filas do Bàsquet Manresa (2008-09), o martes 18 de agosto do 2009 fichou polo Obradoiro CAB.

## Equipos 
*  Club de Gimnasia y Esgrima La Plata (1999-2002)
*  CB Inca (2002-04)
*  CB Ciudad de Algeciras (2004-05)
*  Grupo Begar León (2005-08)
*  Suzuki Manresa (2008-09)
*  Obradoiro CAB (2009-12)
*  Atenas de Córdoba (2012-presente)

## Véxase tamén 
### Ligazóns externas 
* Ficha de Javier Bulfoni en acb.com
* Ficha de Javier Bulfoni en basketpedya.com
O gran Lebowski

***O gran Lebowski*** (en ) é un filme estadounidense escrito e dirixido polos Irmáns Coen que se estreou en 1998. A historia do filme está ambientada a comezos dos anos 1990. Jeff Bridges interpreta a Jeff Lebowski, un desempregado preguiceiro dos Ánxeles alcumado "the Dude". Despois dunha confusión de identidade, the Dude é presentado a un millonario tamén chamado Jeffrey Lebowski. Cando a muller trofeo do Lebowski millonario é secuestrada, encárgalle a entrega do recate para asegurar a súa liberación. O plan vólvese en contra cando o seu amigo Walter Sobchak (John Goodman) fai por quedar co rescate completo. Julianne Moore, Steve Buscemi e John Turturro tamén son protagonistas no filme, xunto con Philip Seymour Hoffman, David Huddleston e Tara Reid en papeis secundarios. O filme ten unha narración no comezo e cara ao final realizada por un vaqueiro coñecido soamente como "The Stranger", interpretado por Sam Elliott.

Está vagamente inspirado na obra de Raymond Chandler. Joel Coen declarou: "Queriamos facer unha especie de historia de Chandler - segundo como se move de forma episódica, e como trata sobre os personaxes que intentan desvelar un misterio, así como ter unha trama irremediablemente complexa que é, en definitiva pouco importante." A banda sonora orixinal foi composta por Carter Burwell, un colaborador habitual dos Irmáns Coen.

A recadación de *O gran Lebowski* foi decepcionante nos Estados Unidos, e recibiu críticas diversas na súa estrea. Co tempo, os comentarios do filme tenderon a ser positivos, e ó cabo converteuse nun filme de culto, caracterizado polos seus idiosincráticos personaxes, as secuencias de soños, o diálogo pouco convencional e a banda sonora ecléctica.

Estreouse en galego o 8 de novembro de 2003 a través da TVG. A directora de dobraxe foi Charo Pena.

## Sinopse 
The Dude (Jeff Bridges), un vago que vive na cidade dos Ánxeles, un día é confundido por un par de matóns co millonario Jeff Lebowski, con quen só comparte apelido. Tras recibir unha malleira, inicia a busca do Gran Lebowski. Do seu encontro xurdirá un trato: The Dude recibirá unha recompensa se consegue atopar á muller do magnate.

## Personaxes 
* Jeff Bridges como Jeff "The Dude" Lebowski ("O pixa" na versión en galego)
* John Goodman como Walter Sobchak
* Steve Buscemi como Theodore Donald "Donny" Kerabatsos
* David Huddleston como Jeffrey Lebowski, o "gran" Lebowski
* Julianne Moore como Maude Lebowski
* Tara Reid como Bunny Lebowski
* Philip Seymour Hoffman como Brandt
* Sam Elliott como O estraño, o narrador
* Ben Gazzara como Jackie Treehorn
* Peter Stormare, Torsten Voges, e Michael "Flea" Balzary como o grupo de nihilistas
* John Turturro como Jesus Quintana
* Jon Polito como Da Fino
* David Thewlis como Knox Harrington
* Mark Pellegrino como Matón loiro de Treehorn
* Jimmie Dale Gilmore como Smokey
* Jack Kehler como Marty
* Leon Russom como Kohl
* Asia Carrera (*sen creditar*) como a actriz que coprotagoniza con Bunny o filme pornográfico "Logjammin"

## Música 
Entre as cancións que soan na película, están unha versión feita por Gipsy Kings do tema de The Eagles "Hotel California".

## Notas
Manuel Seoane Rodríguez

**Manuel Seoane Rodríguez**, nado na Peroxa en 1954, é un empresario e político galego do PPdeG.

## Traxectoria 
Nas primeiras eleccións democráticas encabezou a candidatura do PSdeG-PSOE na Peroxa e foi elixido alcalde grazas ao apoio de Unidade Galega. Nas municipais de 1983 revalidou a alcaldía cunha ampla maioría absoluta, novamente á fronte do PSdeG-PSOE. Posteriormente, abandonou as filas socialistas e pasou a formar parte de Centristas de Galicia, presentándose pola coalición desta formación con Alianza Popular nas municipais de 1987 e revalidando a alcaldía con maioría absoluta. Nas municipais de 1991 presentouse pola coalición conformada por Centristas de Galicia, Convserxencia Centrista, revalidando novamente a alcaldía con maioría absoluta. Trala integración de Centristas no Partido Popular, en decembro de 1991, pasou a formar parte desta formación e revalidou a alcaldía á fronte desta nas sucesivas eleccións municipais que tiveron lugar dende entón, sempre con maioría absoluta.

En xuño de 2011 asumiu presidencia do equipo de fútbol Club Deportivo Ourense, en substitución de Juan Pérez Gómez, manténdose ata xuño de 2012.

## Vida persoal 
É pai do xogador de fútbol Xavi Seoane.

## Véxase tamén 
### Outros artigos 
* Eleccións municipais na Peroxa

### Ligazóns externas 
* Artigo en *La Voz de Galicia*
Carlos Gómez Blanco

**Carlos Gómez Blanco**, nado en 1968 en Xunqueira de Espadanedo, é un político galego do PPdeG.

## Traxectoria 
Mestre, foi elixido concelleiro de Xunqueira de Espadanedo polo PPdeG e, en 2011, uns meses despois de que a súa formación revalidase a sexta maioría absoluta consecutiva, accedeu á alcaldía logo da renuncia do anterior rexedor Ricardo González Lage.

Presentouse nas listas do PPdeG ás eleccións autonómicas de 2020 e, aínda que non saíu elixido á primeira, entrou en setembro de 2021 na cámara galega logo da renuncia do conselleiro José González ao seu escano.

## Notas 
## Véxase tamén 
### Outros artigos 
* Eleccións municipais en Xunqueira de Espadanedo
Blindness

***Blindness*** é un filme dirixido por Fernando Meirelles que se estreou no 2008. Adaptación do *Ensaio sobre a cegueira* do Premio Nobel portugués José Saramago.

## Sinopse 
Unha misteriosa epidemia de cegueira sacode un país. As primeiras vítimas son recluídas nun hospital sen recibir explicacións. Entre elas está unha muller que conserva a vista, pero que o mantén en segredo para poder acompañar ó seu marido cego. Dentro do hospital produciranse todo tipo de atrocidades e nas rúas dominará o caos e o terror.

## Personaxes 
* Julianne Moore como Muller do doutor
* Mark Ruffalo como Doutor
* Danny Glover como O home co parche negro
* Gael García Bernal como Camareiro/Rei da zona 3
* Maury Chaykin como Contador
* Alice Braga como Muller con lentes escuras
* Don McKellar como Ladrón
* Sandra Oh como Ministro de Sanidade
* Yusuke Iseya como Primeiro home cego
* Yoshino Kimura como Muller do primeiro home cego
* Mitchell Nye como Rapaz
* Susan Coyne como Receptionista
* Martha Burns como Muller con insomnio
* Douglas Silva como Espectador #1 nas primeiras escenas

## Galardóns e nomeamentos 
* 2008: Festival de Cannes: Nomeada á Palma de Ouro.
* 2008: Festival de Sitges: Deseño de produción, Premio do público.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Equo

**Verdes Equo** (**EQUO**) é un partido político ecoloxista de ámbito estatal en España.

## Historia e características 
Foi fundado na asemblea constituínte dos días 8 e 9 de outubro de 2011, mais presentado como fundación xa o 24 de setembro de 2010, co obxectivo de ser un "núcleo de formación e debate sobre ecoloxía política e equidade social e a formación dun movemento sociopolítico", e así promover a converxencia do movemento verde cara a un partido político a semellanza doutros partidos da contorna europea.

Entre os seus impulsores destacan Juan López de Uralde (director de Greenpeace en España de 2001 ao 2010) e Alejandro Sánchez Pérez (director executivo de SEO/BirdLife durante case 20 anos), así como personalidades procedentes doutros partidos políticos.

## Véxase tamén 
### Ligazóns externas 
* Equo
Cadros de xogadores de tempadas pasadas do Obradoiro CAB

## Anos 2000 
### 2009-10 
|}

## Anos 2010 
### 2010-11 
|}

### 2011-12 
|}

### 2012-13 
|}

### 2013-14 
|}

### 2014-15 
|}

### 2015-16 
|}

### 2016-17 
|}

### 2017-18 
|}

### 2018-19 
|}

### 2019-20 
|}

## Anos 2020 
### 2020-21 
|}

### 2021-22 
|}

### 2022-23 
|}

### 2023-24 
|}

## Notas 
## Véxase tamén 
* Obradoiro CAB
Eliseo Fernández Gómez

**Eliseo Fernández Gómez**, nado o 2 de maio de 1950, é un empresario e político galego do PPdeG
## Traxectoria 
É industrial no sector do metal, dono dunha empresa de carpintaría metálica que leva o seu nome. Foi concelleiro no Pereiro de Aguiar (1983-1987). Nas eleccións municipais de 1987 foi elixido alcalde do Pereiro de Aguiar por AP. Volveu ser elixido nas sucesivas convocatorias electorais, sempre con maioría absoluta. Foi deputado provincial (2003-2007). A finais de 2018 anunciou que non se presentaría á reelección e que deixaría o concello nas municipais de 2019.. 

## Notas 
## Véxase tamén 
### Outros artigos 
* Eleccións municipais no Pereiro de Aguiar

### Ligazóns externas 
* Ficha en galegos.info
John McCarthy

**John McCarthy**, nado o 4 de setembro de 1927 en Boston (Massachusetts) e finado o 24 de outubro de 2011, foi un prominente informático estadounidense.

## Traxectoria
En 1971 recibiu o Premio Turing polas súas importantes contribucións no campo da intelixencia artificial. De feito, foi o responsábel de introducir o termo "intelixencia artificial", concepto que acuñou na Conferencia de Dartmouth en 1956.
## Véxase tamén 
### Ligazóns externas 
* McCarthy's Stanford home page.
Nona Inés Vilariño

**Nona Inés Vilariño Salgado**, nada en Ferrol o 19 de abril de 1944, é unha política galega.

## Traxectoria 
Licenciada en Filosofía e Letras e diplomada en Orientación Escolar, foi profesora de Bacharelato e profesora do I.C.E. da Universidade de Santiago de Compostela. Membro do Partido Gallego Independiente, foi deputada por UCD nas dúas primeiras lexislaturas. Primeira tenente de alcalde do concello de Ferrol, tamén foi deputada provincial. Estivo embarcada no DC-8 que sufriu o accidente da Lavacolla en 1978.

Formou parte do grupo de  mulleres que loitaron porque a Constitución establecese a igualdade entre homes e mulleres ante os poderes públicos e que foron coñecidas como “As Constituíntes" , e forma parte das entrevistadas no documental Las constituyentes. 

## Notas 
## Véxase tamén 
### Ligazóns externas 
*Ficha no Congreso dos Deputados
*Entrevista en ABC 2-8-1977
*Entrevista en *La Voz de Galicia*
*Mujeres que han hecho historia
Deron Washington

**Deron Washington**, nado o 12 de decembro de 1985 en Nova Orleáns, Luisiana, é un ex xogador de baloncesto estadounidense.

## Traxectoria deportiva 
### Universidade 
Deron Washington xogou durante catro tempadas cos *Hokies* do Virginia Polytechnic Institute and State University, nas que promediou 11,0 puntos e 5,4 rebotes por partido. Foi titular en 125 dos 128 partidos que disputou cos *Hokies*, xogando o seu partido máis completo ante os Virginia Cavaliers, no que conseguiu 22 puntos, 10 rebotes, 3 asistencias e 2 tapóns.

### Profesional 
Washington foi elixido no posto 59 do NBA Draft do 2008 polos Detroit Pistons, mais quedou sen sitio no equipo, polo que decidiu aceptar a oferta do Hapoel Holon da Ligat ha'Al de Israel, onde promediou 14,8 puntos e 7,0 rebotes por partido.

Ao finalizar a tempada regresou aos Estados Unidos, disputando as ligas de verán cos Pistons e conseguindo un contrato parcialmente garantido por dúas tempadas. Mais, tras disputar a pretemporada co equipo, en outubro do 2009, os Pistons optaron por dar confianza ao veterano Chucky Atkins en detrimento de Washington, sendo despedido.

O 5 de novembro do 2009 foi elixido na terceira posición do draft da D-League por Los Angeles D-Fenders, sendo enviado en decembro dese mesmo ano aos Tulsa 66ers a cambio do aleiro Keith Clark En Tulsa disputou un total de 41 partidos, finalizando a tempada cunha medias de 12,4 puntos, 4,7 rebotes e 1.8 asistencias por partido.

En agosto do 2010 confirmouse o regreso do xogador a Europa tras asinar co Obradoiro CAB, que daquela xogaba na LEB Ouro española, onde ao tener condición de asimilado por estar casado cunha muller de nacionalidade alemá non ocupou praza de estranxeiro.

## Palmarés 
### Obradoiro CAB 
* 1 Copa Príncipe: 2010-11
* 1 Copa Galiza: 2010-11

## Notas 
## Véxase tamén 
### Ligazóns externas 
* Ficha de Washington en NBA.com
* Ficha de Washington en Basketpedya.com 
* Estatísticas de Washington na NCAA
* Xogadas Deron Washington Obradoiro CAB
José Luis Raposo Magdalena

**José Luis Raposo Magdalena**, nado en Riocereixa (Pedrafita do Cebreiro) en 1956, é un político galego do PSdeG-PSOE.

## Traxectoria 
Estudou mecánica de maquinaria e exerceu como mecánico de mantemento na mina de Exminesa. Foi elixido alcalde de Pedrafita do Cebreiro polo PSdeG-PSOE en 1986. Nas eleccións municipais de 1987 encabezou a candidatura do PSdeG e foi elixido alcalde con maioría absoluta. Volveu ser elixido nas sucesivas convocatorias electorais, sempre con maioría absoluta entre 1987 e 2023. Actualmente é deputado provincial da Deputación de Lugo e está encargado da área de Medio Ambiente.

## Véxase tamén 
### Outros artigos 
*Eleccións municipais en Pedrafita do Cebreiro

### Ligazóns externas 
*Entrevista en *El Progreso*
*Noticia en *El Progreso*
Xesús Luís López González

**Xesús Luís López González**, é un sacerdote e político galego.

## Traxectoria 
Párroco de Padornelo, foi elixido alcalde de Pedrafita do Cebreiro polo BNPG nas primeiras eleccións democráticas. Nas municipais de 1983 encabezou a candidatura do PSdeG-PSOE e volveu ser elixido alcalde con maioría absoluta.

## Véxase tamén 
### Outros artigos 
* Eleccións municipais en Pedrafita do Cebreiro
Día das Nacións Unidas

O **Día das Nacións Unidas**, proclamado en 1947 pola Asemblea Xeral das Nacións Unidas, celébrase todos os 24 de outubro. É o día aniversario da fundación da Organización das Nacións Unidas (ONU) e día no cal entrou en vigor a Carta das Nacións Unidas.
Andrés Iglesias Rodríguez

**Andrés Iglesias Rodríguez**, nado en Nespereira (Pazos de Borbén) en  1962, é un político galego do PPdeG.

## Traxectoria 
Foi concelleiro en Pazos de Borbén dende 1991. Nas eleccións municipais de 1999 foi candidato do PPdeG á alcaldía de Pazos de Borbén en substitución de Manuel Conde Romero e foi elixido alcalde con maioría absoluta. Nas municipais de 2003 perdeu a maioría absoluta tras encabezar Conde Romero unha escisión, se ben revalidou a alcaldía como cabeza da lista máis votada logo de que os demais grupos non chegasen a un acordo. Logo das municipais de 2007 foi reelixido alcalde tras recupera-la maioría absoluta. Revalidou a alcaldía con maioría absoluta nas seguintes eleccións de 2011, 2015 e 2019. Nas municipais de 2023 perdeu a maioría absoluta, perdendo tamén a alcaldía en favor do candidato da Alternativa Veciñal de Pazos de Borbén, Luciano Otero, logo de que este recibise o apoio de nacionalistas e socialistas.

## Véxase tamén 
### Bibliografía 
* 
### Outros artigos 
*Eleccións municipais en Pazos de Borbén
José Yáñez García

**José Yáñez García**, é un político galego do PPdeG.

## Traxectoria
Entrou en política como concelleiro de AP na Pastoriza en 1983, da man do alcalde Constantino Cabaneiro López. Nas municipais de 1987 foi o candidato de AP á alcaldía da Pastoriza, e foi elixido alcalde. Volveu ser elixido polo PPdeG nas sucesivas convocatorias electorais, sempre con maioría absoluta. En 2007 sufriu un problema de saúde que o obrigou a abandonar temporalmente a política. Nas municipais de 2011 volveu ser o candidato do PPdeG á alcaldía da Pastoriza.

## Notas
## Véxase tamén
### Outros artigos
*Eleccións municipais na Pastoriza

### Ligazóns externas
*Entrevista en *La Voz de Galicia*
División de Honra da LNFS 1995-96

A **tempada 1995-96 da División de Honra da LNFS** foi a 7ª edición da máxima competición ligueira do fútbol sala en España. O torneo comezou o 16 de setembro de 1995 e rematou o 30 de xuño de 1996 co derradeiro encontro da final, que deu como resultado o terceiro título de liga na historia desta competición a prol do Boomerang Interviú.

A liga estivo composta por dúas partes, a tempada regular e as eliminatorias polo título. A tempada regular contou con 20 equipos que se enfrontaron todos entre si na casa e fora ó longo de 38 xornadas. Ó remate da tempada regular os 8 primeiros da táboa decidiron o título nas eliminatorias finais. Tódalas eliminatorias (cuartos de final, semifinais e final) foron ó mellor de 3 encontros.

## Tempada regular
**Pts** = Puntos; **Xog** = Encontros xogados; **G** = Encontros gañados; **E** = Encontros empatados; **P** = Encontros perdidos; **G+** = Goles a prol; **G-** = Goles encaixados; **Dif** = Diferenza de goles

|}

## Eliminatorias polo título
 Nos 3 encontros da final, 2 remataron con empate. 

O **Boomerang Interviú** proclamouse campión desta edición 1995-96 da División de Honra da LNFS.
## Véxase tamén
### Ligazóns externas
* Páxina oficial da Liga Nacional de Fútbol Sala
División de Honra da LNFS 1994-95

A **tempada 1994-95 da División de Honra da LNFS** foi a 6ª edición da máxima competición ligueira do fútbol sala en España. O torneo deu como resultado o primeiro e único título de liga na historia desta competición a prol do Pinturas Lepanto Zaragoza, hoxe desaparecido.

A liga estivo composta por tres partes, a primeira fase con dous grupos (par e impar), a segunda fase con 3 grupos (2 grupos polo título e 1 grupo pola permanencia) e a última fase de eliminatorias. A tempada regular contou con 20 equipos.

## Primeira fase
;Grupo Par

**Pts** = Puntos; **Xog** = Encontros xogados; **G** = Encontros gañados; **E** = Encontros empatados; **P** = Encontros perdidos; **G+** = Goles a prol; **G-** = Goles encaixados; **Dif** = Diferenza de goles

|}

;Grupo Impar

**Pts** = Puntos; **Xog** = Encontros xogados; **G** = Encontros gañados; **E** = Encontros empatados; **P** = Encontros perdidos; **G+** = Goles a prol; **G-** = Goles encaixados; **Dif** = Diferenza de goles

|}

## Segunda fase
;Grupos polo título

;Grupo polo descenso

Ó Egasa Coruña fóronlle descontados 6 puntos. **(D)** = Descendidos
## Eliminatorias polo título
O **Pinturas Lepanto Zaragoza** proclamouse campión desta edición 1994-95 da División de Honra da LNFS.
## Véxase tamén
### Ligazóns externas
* Páxina oficial da Liga Nacional de Fútbol Sala
Francisco Magide Bizarro

**Francisco Magide Bizarro**, nado en Parada de Sil en 1953, é un político galego do PSdeG-PSOE.
## Traxectoria
Profesor do IES Otero Pedrayo de Ourense. Procedente do sindicalismo educativo. Nas eleccións municipais de 2007 encabezou a candidatura do PSdeG-PSOE á alcaldía de Parada de Sil e foi elixido alcalde con maioría absoluta. Nas municipais de 2011 volveu ser elixido alcalde con maioría absoluta. Foi presidente da asociación de desenvolvemento rural do Sil-Bibei-Navea.

## Véxase tamén
### Outros artigos
*Eleccións municipais en Parada de Sil

### Ligazóns externas
*Entrevista en *La Voz de Galicia*
Isomaltosa

miniatura|dereita|Estrutura química da isomaltosa.

A **isomaltosa** é un disacárido formado por dúas unidades de glicosa unidas por enlace O-glicosídico alfa(1, 6) . É similar á maltosa, pero esta ten enlaces alfa(1, 4), e á celobiosa, a cal ten enlaces beta(1, 4).

A isomaltosa está naturalmente presente na cervexa, urina, sangue, fígado, mel de abella (en certos meles como o  mel de tileiro chega a haber dun 1,2 ao 1,6% ) e outras substancias. Pode obterse da hidrólise do  amidón ou do glicóxeno. É un produto da caramelización da glicosa.

A isomaltosa é un sólido branco con aspecto de azucre de cana. É soluble en auga e redutora e moi pouco higroscópica .

## Notas 
## Véxase tamén 
### Outros artigos 
* Disacáridos
* Maltosa
* Isomalt (isomaltitol ou isomaltosa hidroxenada)

### Ligazóns externas
*COMPOUND: C00252 Isomaltose www.Genome.net 
*GLYCAN: G01318 www.Genome.net 
*Patente (WO/2003/033717) Processus de production d'isomaltose et d'isomaltitol et utilisation de ces composés.
Mario Cabanas

**Mario Cabanas Fidalgo**, nado o 9 de maio de 1985 na Coruña, é un ex xogador profesional de baloncesto galego de 2,07 metros de altura.

## Traxectoria 
Nado na Coruña, Cabanas formouse nas categorías inferiores do Club Baloncesto Calasanz, pasando a formar parte na tempada 2003−04 do DKV Casablanca Zaragoza da Liga EBA. Tras unha tempada no equipo aragonés, o pivote galego pasou a formar parte do equipo de EBA do CB Granada, para pasar na tempada seguinte ao equipo júnior do club granadino. 

Na tempada 2006−07 asinou co Ciudad de La Laguna Canarias, club co cal conseguiu o ascenso á Liga LEB Ouro ese mesmo ano, permanecendo alí aínda outra temporada máis. Posteriormente defendeu durante un ano a camiseta do CB L'Hospitalet, asinando posteriormente polo Cajasol Sevilla de ACB. No equipo andaluz xogou dúas temporadas, cun total de corenta partidos, onde fixo unha media de 1,3 puntos e 0,43 rebotes por partido. Ano ano seguinte asinou co Obradoiro, onde xogou catorce partidos para unha media de 1,4 puntos e 1 rebote por encontro. 

Posteriormente converteuse nun habitual da Liga LEB, onde xogou en Planasa Navarra, Básquet Coruña, Palma Air Europa, Oviedo, Marín Peixegalego, San Pablo Inmobiliaria Burgos, Cafés Candelas Breogán e CB Culleredo.

Retirouse en 2022 e arestora adestra aos equipos infantil, alevín e «baby» no Colexio Plurilingüe Compañía de María da Coruña.  

## Clubs 
*  DKV Casablanca Zaragoza (EBA, 2003−2004)
*  CB Granada (EBA, 2004−2006)
*  CB Canarias (LEB, 2006−2008)
*  CB L'Hospitalet (LEB, 2008−2009)
*  CB Sevilla (ACB / Eurocup, 2009−2011)
*  Obradoiro (ACB, 2011−2012)
*  Planasa Navarra (LEB, 2012−2013)
*  Básquet Coruña (LEB, 2013−2014)
*  Palma Air Europa (LEB, 2014−2015)
*  Oviedo (LEB, 2015−2016)
*  Marín Peixegalego (LEB, 2016−2017)
*  San Pablo I. Burgos (LEB, 2017)
*  CB Breogán (LEB, 2017)
*  CB Culleredo (LEB, 2017−2022)

## Notas 
## Véxase tamén 
### Ligazóns externas 
* Perfil en ACB.com 
* Perfil en FEB.es
José Manuel Pose Santamaría

**José Manuel Pose Santamaría**, nado o 15 de abril de 1977, é un adestrador de fútbol galego.

## Traxectoria 
Despois de adestrar entre outros equipos o Dorneda CF, na tempada 2010–11 dirixiu a SD O Val, en Preferente Autonómica. En outubro de 2011 foi contratado como adestrador do Betanzos CF, en substitución de Óscar Gilsanz, debutando en Terceira División  e realizou unha campaña histórica no club. Máis tarde, firmou un contrato co Negreira en 2014 e mantivo ao club na Terceira División. Tras tres anos no club, decidiu non renovar.

O 2 de xaneiro de 2018 foi presentado como novo adestrador do CF Noia, de Terceira División, en substitución de Jaime Sánchez. O 19 de marzo de 2019 foi cesado, por falta de confianza da directiva. O seu substituto foi José Manuel Martínez "Secho".

Dende a temporada 2021/22 traballou para as categorías inferiores do  Deportivo da Coruña coordinando a metodoloxía da canteira. Ó final da temporada 2022/23 desvinculouse do club branquiazul, coincidindo coa marcha de Fran González da área de Abegondo.

É profesor de táctica na Escola Galega de Adestradores da Federación Galega de Fútbol. Colaborou en medios de comunicación como La Voz de Galicia, RadioVoz e Radio Marca.

## Notas 
## Véxase tamén 
### Ligazóns externas 
* Datos do adestrador en lapreferente.com
Apramicina

[miniatura|dereita|Apramicina.  [Nomenclatura da IUPAC|Nome IUPAC: (2R,3R,4R,5S,6R)-5-amino-2- [((1R,2R,3R,4R,6R,8R)-8-amino-9- [(1R,2S,3R,4R,6R)-4,6-diamino-2,3- dihidroxi-ciclohexil]oxi-2-hidroxi-3-metilamino-5,10-dioxabiciclo[4.4.0]dec-4-il)oxi]-6- (hidroximetil)oxano-3,4-diol.]]

A **apramicina** (tamén coñecida como *Nebramycin II* ou *Apralan*) é un antibiótico do grupo dos aminoglicósidos, que se utiliza en veterinaria, pero non en medicina humana. Está formada por dous residuos de azucre e unha desoxiestreptamina monosubstituída . Prodúceo a bacteria *Streptomyces tenebrarius* . Está indicada para o tratamento de diversas infeccións por bacterias gramnegativas en animais, como coliformes ou salmonelas . Na Unión Europea está permitida para tratar a porcos, vacas, coellos e polos, pero non para tratar animais que produzan leite ou ovos para consumo humano.

### Mecanismo de acción 
A apramicina diferénciase doutros aminoglicósidos no seu mecanismo de acción, que consiste en bloquear a translocación durante a síntese proteica. Ademais ten a capacidade de unirse tamén ao sitio de descodificación dos ribosomas eucarióticos malia as diferenzas que existen en residuos chave necesarios para o recoñecemento con respecto ao sitio de descodificación bacteriano. A apramicina únese ao suco profundo do ARN, que forma unha hélice amontoada, que comprende emparellamentos non canónicos entre as bases nitroxenadas C-A e G-A e unha adenina que sobresae. O modo de unión da apramicina ao sitio de descodificación do ARN humano é distinto do modo en que recoñecen ese sitio os aminoglicósidos nas bacterias, o que suxire unha base molecular na acción da apramicina en bacterias e eucariotas.

## Notas
Escudo da China

**Escudo da China** pode referirse a:

*  **Escudo da República Popular da China**, país coñecido simplemente como a China.
*  **Escudo da República da China**, tamén coñecida como Taiwán.

Ficheiro:National Emblem of the People's Republic of China.svg|República Popular da China
Ficheiro:National Emblem of the Republic of China.svg|República da China (Taiwán)
Terceira división española 1930/31

A tempada **1930–31** da **Terceira División de España** foi a terceira edición deste torneo.

## Clasificación
### Grupo 1
### Grupo 2
### Grupo 3
#### Grupo 3-A
#### Grupo 3-B
#### Final Grupo 3
|}

## Promoción a Segunda División
### Semifinal
|}

* **Desempate**

### Final
|}

## Véxase tamén
### Ligazóns externas 
* Web oficial da LFP
* Web oficial da Real Federación Española
Emblema da República Popular da China

O **emblema da República Popular da China** () contén nun círculo vermello a representación de Tiananmen, a porta de entrada da Cidade Prohibida, onde Mao declarou a fundación da República Popular en 1949. Baixo esta representación están as cinco estrelas que tamén aparecen na bandeira nacional. A estrela meirande representa o Partido Comunista da China, mentres que as catro estrelas máis pequenas representan as catro clases socias definidas polo maoísmo.

## Véxase tamén 
### Outros artigos 
* Cidade Prohibida
* Escudo da Repúlica da China (Taiwán)
* Bandeira da República Popular da China
José Manuel Ledo López

**José Manuel Ledo López**, nado en Monforte de Lemos o 12 de xullo de 1929, é un médico e político galego do PPdeG.

## Traxectoria 
Licenciado en Medicina e Cirurxía pola USC e licenciado en Estomatoloxía pola Universidade de Madrid, é diplomado en Sanidade Nacional pola Escola Nacional de Sanidade. Foi médico do Servizo Galego de Saúde e xefe de Sanidade de Monforte de Lemos. Concelleiro en Pantón e primeiro tenente de alcalde. Logo do falecemento do alcalde José Chao Falcón a finais de decembro de 1986, foi elixido alcalde o 9 de xaneiro de 1987 Nas municipais de 1987 foi o candidato de Coalición Progresista Galega á alcaldía de Pantón, e foi elixido alcalde. Volveu ser elixido polo PPdeG nas sucesivas convocatorias electorais, sempre con maioría absoluta, ata 2007 que foi substituído como cabeza de lista por José Luis Álvarez Blanco. Foi presidente da Asociación "Ribeira Sacra Lucense" do Plan Leader.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Pantón

### Ligazóns externas 
* Ficha en galegos.info
División de Honra da LNFS 1993-94

A **tempada 1993-94 da División de Honra da LNFS** foi a 5ª edición da máxima competición ligueira do fútbol sala en España. O torneo deu como resultado o primeiro e único título de liga na historia desta competición a prol do Maspalomas Sol Europa, hoxe desaparecido.

A liga estivo composta por tres partes, a primeira fase con dous grupos (par e impar), a segunda fase con 4 grupos (2 grupos polo título e 2 grupos pola permanencia) e a última fase de eliminatorias. A tempada regular contou con 24 equipos.

## Primeira fase
;Grupo Par

**Pts** = Puntos; **Xog** = Encontros xogados; **G** = Encontros gañados; **E** = Encontros empatados; **P** = Encontros perdidos; **G+** = Goles a prol; **G-** = Goles encaixados; **Dif** = Diferenza de goles

|}

;Grupo Impar

**Pts** = Puntos; **Xog** = Encontros xogados; **G** = Encontros gañados; **E** = Encontros empatados; **P** = Encontros perdidos; **G+** = Goles a prol; **G-** = Goles encaixados; **Dif** = Diferenza de goles

|}

## Segunda fase
;Grupos polo título

## Eliminatorias polo título
O asterisco significa que houbo encontros que remataron con empate nesa eliminatoria.

O **Maspalomas Sol Europa** proclamouse campión desta edición 1993-94 da División de Honra da LNFS.
## Véxase tamén
### Ligazóns externas
* Páxina oficial da Liga Nacional de Fútbol Sala
José Luis Álvarez Blanco

**José Luis Álvarez Blanco**, nado en Moreda (Pantón) o 26 de novembro de 1949, é un político galego do PPdeG.

## Traxectoria
Estivo emigrado en Suíza e traballou como empregado de banca. Formou parte da candidatura do PPdeG á alcaldía de Pantón nas municipais de 2003 e foi tenente de alcalde. Nas municipais de 2007 foi o candidato do PPdeG e foi elixido alcalde. Volveu ser elixido alcalde polo PPdeG en 2011.

## Véxase tamén
### Outros artigos
*Eleccións municipais en Pantón

### Ligazóns externas
*Entrevista en *El Progreso*
Bernard Hopkins

**Bernard Hopkins**, nado o 13 de xaneiro de 1973 en Baltimore (Maryland, Estados Unidos), é un ex xogador de baloncesto estadounidense con dobre nacionalidade española.

## Clubs 
*  Hagerstown Junior College, NJCAA (1992-94)
*  Virginia Commonwealth University, NCAA (1994-96)
*  Yakima Sun Kings CBA (1996-97)
*  Gran Canaria, Liga ACB (1997-98)
*  Pamesa Valencia, Liga ACB (1998-2003)
*  Unelco Tenerife Liga ACB (2003-05)
*  CB Valladolid, Liga ACB (2005-07)
*  San Sebastián Gipuzkoa BC 
** Liga LEB Ouro (2007-08)
** Liga ACB (2008-10)
*  Obradoiro CAB
** Liga LEB Ouro (2010-11)
** Liga ACB (2011-12)

## Palmarés 
### Valencia BC 
* **1 Copa ULEB:** 2002-03
* **2 subcampionatos da Copa Saporta:** 1998-99 e 2001-02
* **1 subcampionato da Liga ACB:** 2002-03
* **1 subcampionato da Copa do Rei:** 1998-99

### Obradoiro CAB 
* **1 Copa Príncipe de Asturias:** 2010-11
* **1 Copa Galiza:** 2010-11

## Véxase tamén 
### Ligazóns externas 
* Ficha do xogador en ACB.com
A.D. Cortegada

A **Agrupación Deportiva Cortegada** é un equipo de baloncesto feminino da localidade de Vilagarcía de Arousa (Galiza) fundado en 1987 e que actualmente compite na Liga Feminina 2, a segunda categoría do baloncesto feminino español.

## Historia 
A A.D. Cortegada ten as súas orixes no IES Miguel Ángel González Estévez do Carril, fundador do club e centro no que cursan os seus estudos boa parte das súas xogadoras.

O club foi fundado en 1987, consolidándose dende os seus inicios como un dos clubs máis preocupados polo traballo coa canteira coa intención de que Vilagarcía de Arousa contara cun equipo na máxima categoría do baloncesto feminino español. Na tempada 1996-97, o equipo sénior ascendeu á Liga Feminina, momento no que acadou a súa madurez e reforzou a súa estrutura para realizar un traballo coordinado de tódalas categorías. Con todo, a aventura do club vilagarcián na máxima categoría só durou un ano, xa que o equipo descendeu na tempada seguinte. Tras unha tempada na segunda categoría, a A.D. Cortegada ascendeu novamente á máxima categoría na tempada 1998-99, categoría na que ficou sete tempadas consecutivas ata o seu descenso na tempada 2004-05 tras finalizar na 13ª posición. Novamente a súa estadía na segunda categoría durou unha tempada, xa que o equipo se proclamou campión da liga e logrou o ascenso.

Na tempada 1999-2000 clasificouse por primeira vez na súa historia para disputar a Copa da Raíña en Valencia, clasificación que repetiría nas tempadas 2003-04, 2006-07 e 2007-08

Salientan tamén as súas dúas participacións de xeito consecutivo na EuroCup Women, a segunda competición de baloncesto feminino en Europa nas tempadas 2006-07 e 2008-09. Foi amais na estas dúas tempadas cando o club vilagarcián conseguiu a súa mellor clasificación na liga, acadando o 6º posto da táboa.

Na tempada 2009-10 produciuse o seu descenso de categoría, que novamente duraría un ano ao finalizar subcampioas da liga na tempada seguinte. A tempada 2010-11 foi a última que o equipo arousán competiu na máxima categoría, finalizando na 10ª posición e descendendo á segunda categoría.

## Denominacións 
* Inelga (1988-96)
* Mexillón de Galicia (1996-97)
* Cortegada (1997-99)
* Extrugasa - Muebles Carballo (1999-2002)
* Extrugasa (2002-11)
* Thetrend Social (2011-)

## Véxase tamén 
### Ligazóns externas 
* Sitio web oficial da A.D. Cortegada
Vídeo viral

Un **vídeo viral** é unha gravación que foi amplamente difundida a través de Internet, por publicidade ou por envío, por correo electrónico, por mensaxería instantánea, por blogs e mediante outros sitios web.

## Características 
Os vídeos virais adoitan ser de carácter humorístico, e poden proceder de programas televisados ou de vídeos afeccionados subidos sen a intención de causar tal impacto, como *Star Wars Kid*, *Numa Numa* ou *Tano Pasman*, entre moitos outros.

Tamén, algúns eventos que foron presenciados graváronse e fixéronse vídeos virais.

Debido á proliferación de móbiles con cámara, moitos afeccionados gravan estas escenas e cólganas en portais como YouTube. Dada a dispoñibilidade de programas de edición de vídeos é posíbel mellorar e distribuír gravacións por correo ou en páxinas web, ou por Bluetooth ou MMS entre teléfonos.

Estes vídeos en xeral non son comerciais e a única intención de quen os publican é compartilos, por exemplo, con familiares e amigos.

## Véxase tamén 
### Ligazóns externas 
*Viral Video Chart Guardian News, UK.
*Photos Gone Viral! — slideshow by ''Life magazine'
Fundación Luis Seoane

A **Fundación Luis Seoane** é un centro de arte e cultura contemporáneos da cidade da Coruña. Conta unha exposición permanente de Luís Seoane e exposicións sobre arte actual. Na Fundación Luís Seoane conflúen a arte galega, as vangardas históricas e contemporáneas, o cine, a cultura de masas, a arquitectura, a videocreación, o teatro, a estética e a teoría da arte contemporánea.

## Localización 
A Fundación Luis Seoane está situada nas proximidades da Cidade Vella da Coruña, ao carón do Hospital Abente e Lago, nun antigo cuartel rehabilitado e inaugurado en maio do 2003. Foi construído polos arquitectos Juan Creus e Covadonga Carrasco, e está concibido como un gran hórreo de granito e vidro que xira en torno ao que fora Patio de Armas da antiga edificación militar.

## Obxectivos 
Amais de investigar e divulgar a obra e o legado intelectual de Luis Seoane, a fundación completa os seus obxectivos co desenvolvemento de proxectos expositivos en torno á cultura e ao pensamento contemporáneos, seminarios e ciclos de conferencias, programación didáctica destinada a espectadores de tódalas idades e un labor editorial que complementa e investiga en profundidade os diferentes aspectos do discurso expositivo.

## O edificio 
O proceso de construción da sede da Fundación Luis Seoane comezou no ano 2000 a través dun concurso público que solicitaba un proxecto para a remodelación do antigo Cuartel de Macanaz e do seu contorno. O edificio orixinal databa de 1703, e sufrira múltiples transformacións, non sendo unha construción de especial interese patrimonial, aínda que conservaba un fermoso Patio de Armas con lousas de granito e columnas do mesmo material. O 29 de maio do 2000, adxudicouse finalmente o concurso ao estudio dos arquitectos Juan Creus e Covadonga Carrasco.

O interior do edificio consta de catro andares diferenciados:

* Patio: no que se encontra o miradoiro sonoro.
* Soto: no que se encontran a área de conservación e o depósito de obras de arte.
* Planta baixa: na que se encontran a área de recepción, gardarroupa, tenda, dúas salas de exposicións temporais e o salón de actos.
* Primeiro andar: destinada na súa totalidade á exposición permanente da obra de Luis Seoane.
* Segundo andar: alberga as zonas de despachos e a biblioteca, esta última dividida en tres zonas (unha pequena sala de exposicións destinada a temas relacionados co mundo editorial, unha zona adicada aos fondos especializados en arte contemporánea e a parte correspondente á biblioteca persoal de Luis Seoane.

## Véxase tamén 
### Ligazóns externas 
* Sitio web da Fundación Luis Seoane
* A Fundación Luis Seoane no sitio web do Concello da Coruña
Nine Months

***Nine Months*** é un filme estadounidense dirixido por Chris Columbus que se estreou en 1995.

## Sinopse 
Grant e Moore son unha feliz parella que desfruta dunha vida estable e acomodada, e ós que unicamente lles falta ter fillos para ser unha familia completa, pero ambos terán reaccións moi diferentes cando ela se queda embarazada.

## Personaxes 
* Hugh Grant como Samuel Faulkner
* Julianne Moore como Rebecca Taylor-Faulkner
* Tom Arnold como Marty Dwyer
* Joan Cusack como Gail Dwyer
* Jeff Goldblum como Sean Fletcher
* Robin Williams como Doutor Kosevich
* Mia Cottet como Lili
* Joey Simmrin como Truman
* Ashley Johnson como Shannon Dwyer
* Alexa Vega como Molly Dwyer
* Aislin Roche como Patsy Dwyer

## Véxase tamén 
### Ligazóns externas 
* Ficha na IMDb 
* Ficha en Filmaffinity
ADR

O acrónimo **ADR** pode referirse a moitas cousas, entre elas:

*After Dark Randomizer, un tipo de ficheiro informático.
*Architecture Decision Record, documento que describe unha decisión importante respecto á arquitectura dun sistema informático xunto co seu contexto e ás súas consecuencias.
*European Agreement concerning the International Carriage of Dangerous Goods by Road (Acordo Europeo relativo ao transporte internacional por Estrada de Mercadorías Perigosas).
Antonio Fernández Angueira

**Antonio Fernández Angueira**, nado na Ponte (Iria Flavia,   Padrón) o 4 de xullo de 1975, é un avogado e político galego do PPdeG.

## Traxectoria 
Avogado de profesión, especializado en Dereito tributario e financeiro, abriu o seu primeiro despacho no Milladoiro en 2003, e posteriormente outros bufetes con outros socios en Padrón e A Estrada. Nas eleccións municipais de 2007 foi candidato na lista do PPdeG de Padrón encabezada por Jesús Villamor Calvo e foi elixido concelleiro, sendo o portavoz na oposición. Nas municipais de 2011 encabezou a candidatura do PPdeG e foi elixido alcalde como cabeza da lista máis votada. En xuño de 2012 estableceu un pacto de goberno cos concelleiros do Partido Galeguista, ata que estes racharon o pacto en marzo de 2014, polo que volveu gobernar en minoría. Nas eleccións municipais de 2015 volveu ser elixido alcalde como cabeza da lista máis votada e gobernou en minoría ata marzo de 2017, cando volveu establecer un pacto de goberno cos concelleiros do Partido Galeguista.

En decembro de 2017 os membros do PG integráronse no PPdeG, polo que concurriron xuntos baixo as siglas populares nas municipais de 2019 e volveu acadar a alcaldía, nesta ocasión con maioría absoluta. Nas municipais de 2023 foi derrotado polo PSdeG e perdeu a alcaldía en favor do candidato socialista Anxo Arca.

## Notas 
## Véxase tamén 
### Outros artigos 
* Eleccións municipais en Padrón

### Ligazóns externas 
* Entrevista en *El Correo Gallego*
Liga ASOBAL 2010/11

A **Liga ASOBAL 2010-11** foi a 60ª edición da liga española de balonmán, a 21ª coa denominación *Asobal*. A competición contou con 16 equipos, que se enfrontaron entre si en dúas voltas, completando 30 xornadas. O campión final foi o FC Barcelona Borges, que acadou o seu 18º título de campión (o 10º na era profesional).

## Táboa

## Véxase tamén
### Ligazóns externas
* Páxina oficial da Liga ASOBAL
Manuel Pérez Pereira

**Manuel Pérez Pereira**, nado en 1949, é un político galego do PPdeG.

## Traxectoria 
Nas municipais de 1991 encabezou a candidatura de Converxencia Centrista en Padrenda e foi elixido alcalde grazas ao apoio do PPdeG. Aos poucos meses a súa formación integrouse no PPdeG, á fronte do cal revalidou a alcaldía nas sucesivas eleccións municipais, sempre con maioría absoluta.

## Véxase tamén 
### Outros artigos 
*Eleccións municipais en Padrenda
Luis Seara Nieto

**Luis Carlos Seara Nieto**, nado en Paderne de Allariz en 1936 e finado no mesmo concello o 22 de marzo de 2010, foi un político galego do PPdeG.
## Traxectoria
Empregado dunha entidade de aforro e cooperativista de Coren. Nas primeiras eleccións democráticas foi o candidato de UCD á alcaldía de Paderne de Allariz, e foi elixido alcalde. Volveu ser elixido por Coalición Galega, Centristas de Galicia e PPdeG nas sucesivas convocatorias electorais, sempre con maioría absoluta, ata que en 2007 foi substituído como cabeza de lista do PPdeG por José Manuel Fernández Gómez.

## Notas
## Véxase tamén
### Outros artigos
*Eleccións municipais en Paderne de Allariz
José Manuel Fernández Gómez

**José Manuel Fernández Gómez**, nado en 1953, é un político galego do PPdeG.

## Traxectoria
Pensionista da construción. Nas eleccións municipais de 2007 foi o candidato de PPdeG á alcaldía de Paderne de Allariz substituíndo a Luis Seara Nieto e foi elixido alcalde con maioría absoluta. Volveu ser elixido alcalde nas municipais de 2011, 2015 e 2019, sempre con maioría absoluta. Após 16 anos como alcalde, en xaneiro de 2023 renunciou ao seu cargo por motivos persoais e foi substituído por Manuel Pérez Novoa.

## Notas 
## Véxase tamén 
### Outros artigos 
*Eleccións municipais en Paderne de Allariz